OpenLLM-France/wikimedia huggingface dataset:
# Richfield

«Richfield» té aquests significats:
* Richfield (Carolina del Nord)
* Richfield (Idaho)
* Richfield (Illinois)
* Richfield (Kansas)
* Richfield (Minnesota)
* Richfield (Ohio)
* Richfield (Pennsilvània)
* Richfield (Utah)
* Richfield Springs, població dels Estats Units a l'estat de Nova York
# Brot epidèmic

Un brot és una classificació utilitzada en epidemiologia per descriure un grup petit, localitzat de gent o d'altres organismes infectats amb una malaltia. Aquests grups es limiten sovint a un poble o una àrea petita. Dos casos d'una malaltia transmissible associats en el temps i l'espai són normalment suficients de constituir un brot. Els brots també es poden referir a epidèmies, que afecten una regió en un país o un grup de països, o pandèmies, que descriuen brots de malaltia globals.

## Investigació de brots

En investigar brots epidèmics, l'epidemiologia ha desenvolupat un cert nombre de passos àmpliament acceptats, com els descrits pels Centers for Disease Prevention and Control dels EUA, aquests inclouen els següents:
* Verificar que la diagnosi és referida al brot.
* Identificar l'existència del brot: és el nombre de persones malaltes per sobre del que és esperable en condicions normals pel moment d'any, l'àrea geogràfica... ?
* Crear una definició de cas per definir els criteris d'inclusió i d'exclusió dels casos sospitosos.
* Epidemiologia descriptiva completa: descriure el brot respecte a temps, lloc i persona.
* Desenvolupar una hipòtesi causal: què sembla estar provocant el brot?
* Hipòtesi d'estudi: recollir dades i analitzar-les.
* Refinar la hipòtesi i fer un estudi més llunyà.
* Desenvolupar i implementar sistemes de control i prevenció.
* Informar a la comunitat dels mètodes de prevenció i tractament.

## Tipus de brots

* Font comuna (font puntual). Quan els casos que per les seves condicions de malaltia aguda i la urgència estan limitats en un breu període, requereixen protocols de vigilància de resposta ràpida.
* Font continua els casos es van produint de forma contínua no podent-se identificar un sol cas índex. revestint un problema epidèmic i requereix sistemes de vigilància epidemiològica bé en sistemes de malalties de declaració obligatòria (MDO) o bé a través de xarxes sentinelles.
* Conducta de risc relacionada. Els casos (p. ex.: les MTS són més freqüents en aquelles persones que realitzen sexe sense preservatiu.
* Zoonotic. El brot s'associa a animals domèstics o peridomèstics essent aquests el reservori o els transmissors als casos humans o en animals.

## Normativa sanitària sobre brots

La legislació sobre els brots és força recent i no molts països han tingut un conjunt directe i complet de les provisions$^,$. Tanmateix, alguns països gestionen els brots que utilitzen actes pertinents, com les lleis de salut pública

## Referències

* ↑ EXCITE | Epidemiology in the Classroom | Outbreak Steps
* ↑ «Protocol de prevenció i control de brots de toxiinfecció alimentària». Generalitat de Catalunya. Departament de Sanitat i Seguretat Social., © 2000. [Consulta: 14 novembre].
* ↑ Bioterrorism Training and Curriculum Development Program. «Outbreak Law». Arxivat de l'original el 2016-03-03. [Consulta: 20 juliol 2010].
* ↑ Star Publications. «‘Outbreak actions protected by law’».
* ↑ The State of Queensland Government. «Legislation and Powers of Entry». Arxivat de l'original el 2008-07-26. [Consulta: 2 August].
# Weiji

«Weiji» té aquests significats:
* Wēijī, pinyin per 危機 / 危机, mot xinès per crisi.
* Wéijī, pinyin per 維基 / 维基, mot xinès per wiki (i, per tant, també abreviatura per referir-se a la Viquipèdia en xinès).
# Verkhni Liubaj

Verkhni Liubaj (en rus: Верхний Любаж) és un poble de l'óblast de Kursk, a Rússia, que en el cens del 2010 tenia 1.674 habitants. Pertany al districte rural de Fatej.

## Referències

* ↑ «Прогноз погоды в д. Бригадирово (Курская область)». Arxivat de l'original el 2013-09-25. [Consulta: 3 desembre 2019].
# Lumino (Ticino)

Lumino és un municipi del cantó de Ticino (Suïssa), situat al districte de Bellinzona.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Buian

«Buian» té aquests significats:
* Buian (mitologia), illa de la mitologia eslava
* Buian (krai de l'Altai), poble del krai de l'Altai, a Rússia
# Rincosaures

Els rincosaures (Rhynchosauria) van ésser un inusual grup de rèptils diàpsids relacionats amb els arcosaures. Eren herbívors i força abundosos (a alguns jaciments el 50% de fossils ho són), amb cossos rodanxons i grassonets i un poderós bec.
Formes primitives com el Mesosuchus i Howesia eren d'estructura típicament reptiliana, i tenien cranis similars als dels primers diàpsids (Younginia), excepte pel bec i un parell més de característiques.
En els gèneres més avençats i tardans el crani és curt, ample i triangular, essent molt més ampli que no pas llarg a les formes més avençades com l'Hyperodepedon (=Scaphonyx),amb una regió molt profunda per les galtes. La premaxila s'estén cap a fora i cap avall per formar el bec. L'ampli crani hauria servit per allotjar els poderosos músculs mandibulars. La mandíbula inferior també era profunda, i quan la boca es tancava exncaixava fermament amb la mandíbula superior. Aquesta acció de tisora els hauria permès tallar qualsevol planta dura.
Les dents eren força inusuals, ja que les de la maxil·la i les del pal·ladar eren semblants a pales.
Els peus dels membres posteriors eren equipats amb urpes massives, presumiblement eren emprades per fer excavar i extreure arrels i tubercles.
Com molts animals del seu temps, es distribuïen arreu de Pangea.
Aquells abundosos animals desaparegueren de sobte al final del període Carnià (mitjans del Triàsic tardà), potser degut a l'extinció de les plantes del tipus Dicrodium, les quals eren la base de la seua alimentació.

## Referències

* Benton, M. J. (2000), Vertebrate Paleontology, 2nd ed. Blackwell Science Ltd
* Carroll, R. L. (1988), Vertebrate Paleontology and Evolution, W.H. Freeman & Co.
* Dilkes, D. W. 1998. El rincosaure del Triàsic primerenc Mesosuchus browni i les relacions dels arcosauromòrfs basals. Philosophical Transactions of the Royal Society of London: Biological Sciences, 353:501-541.
# Saint-Hippolyte (Alt Rin)

Saint-Hippolyte (en alsacià Sampílt) és un municipi francès, situat a la regió del Gran Est, al departament de l'Alt Rin. L'any 1999 tenia 1.060 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.140 | 1.172 | 1.191 | 1.154 | 1.078 | 1.060 |

## Administració

Llista d'alcaldes :
| Període | Identitat | Partit |
| 2001- | Claude Huber | |
# Brachirus heterolepis

Brachirus heterolepis és un peix teleosti de la família dels soleids i de l'ordre dels pleuronectiformes que es troba a les costes de l'oest del Pacífic Central.

## Referències

* ↑ The Taxonomicon (anglès)
* ↑ FishBase (anglès)
# Weigela

Weigela és un gènere d'arbusts de fulla caduca de la família de les Caprifoliàcies amb una desena de tàxons acceptats, dels gairebé 50 descrits. Totes les espècies són procedents de l'est d'Àsia (Japó, Xina, Corea i Manxúria).

## Descripció

Creixen una alçada entre 1-6 m. Les fulles, peciolades, mesuren 5–15 cm de longitud, són oblongues-ovoides amb un extrem punxegut, i amb les vores serrades. Les flors són de 2–4 cm de longitud, amb un calze de cinc lòbuls lliures fins a la meitat o gairebé fins a la base i una corol·la igualment penta-lobulada, blanca, rosa, o vermella, amb 5 estams poc o gens exserts i el pistil d'estil molt exsert amb l'estigma bilobulat. Són solitàries o s'organitzen en petits corimbes de 2-6. El fruit és una càpsula coriàcia llenyosa dehiscent que conté nombroses llavors.

## Taxonomia

El gènere va ser descrit per Carl Peter Thunberg i publicat a Kongl. Vetenskaps Academiens Nya Handlingar 1: 137, pl. 5. 1780[1781]. L'espècie tipus és: Weigela japonica Thunb.

### Etimologia

Weigela: nom genèric amb què s'anomena l'espècie, en honor de Christian I. von Weigel (1748-1831), un professor de botànica alemany.

## Taxonomia

* Weigela decora (Nakai) Nakai
* Weigela florida (Bunge) A.dc. = Weigela pauciflora A. DC.
* Weigela fujisanensis (Makino) Nakai
* Weigela grandiflora (Siebold i Zucc.) Fortune
* Weigela japonica Thunb.
* Weigela praecox (Lemoine) Bailey
* Weigela sanguínia (Nakai) Nakai

## Cultiu

Algunes de les espècies de Weigela són molt populars com arbusts de jardí, si bé normalment es troben com a híbrids, pel creuament entre W.florida i altres espècies asiàtiques).

## Referències

* 1 2 Weigela en PlantList
* ↑ Weigela en Flora of China
* ↑ «Weigela». Tropicos.org. Missouri Botanical Garden. [Consulta: 22 octubre 2013].
# Europrop International

Europrop International (EPI) és un consorci europeu integrat per diferents companyies, entre elles una d'espanyola. Liderada pel grup francès SAFRAN, aquest grup té com a objectiu desenvolupar propulsors per aeronaus.
Aquest consorci està format per les companyies següents: MTU Aeroengines (Alemanya), Rolls-Royce (Regne Unit), SAFRAN (França) i Indústria de Turbo Propulsores S.A. (Espanya), amb seu a Madrid, i té la missió de desenvolupar propulsors per avions i el seu manteniment.
Actualment es considera que és descendent de Aero Propulsion Alliance, ja que va ser la que va dur a terme el propulsor de l'Airbus A400M. Aquesta companyia també es dedica a la revisió i manteniment de tots els motors, inclosos la majoria dels internacionals, i tot el referent a motors d'aeronaus.

## Vegeu també

* Europrop TP400
* Motor d'aviació
* Llista de motors d'aviació fabricats a Espanya

## Referències

* ↑ EUROPROP (castellà)
* ↑ ITP inici Arxivat 2011-05-02 a Wayback Machine. (castellà)

## Bibliografia

* Miguel Vidal, Ricard. El Motor de Aviación de la A a la Z. Barcelona: L'Aeroteca, 2008. ISBN 84-612-7902-6.
# Usxévitsi

Usxévitsi (en rus: Ущевицы) és un poble de l'óblast de Leningrad, a Rússia, que el 2017 tenia 878 habitants.
# Bondy

Bondy és un municipi francès, situat al departament de Sena Saint-Denis i a la regió de l'Illa de França. L'any 2004 tenia 54.700 habitants.
Forma part del cantó de Bondy i del districte de Bobigny. I des del 2016, de la divisió Est Ensemble de la Metròpoli del Gran París.
Situada al nord-est de París, sobre el canal Ourcq, hi destaca la indústria de l'automòbil.
# Brachirus aspilos

Brachirus aspilos és un peix teleosti de la família dels soleids i de l'ordre dels pleuronectiformes que es troba a les costes de les Filipines, Tailàndia, Indonèsia, Singapur i Papua Nova Guinea.

## Referències

* ↑ The Taxonomicon (anglès)
* ↑ FishBase (anglès)
# Williamsburg (Pennsilvània)

Williamsburg és una població dels Estats Units a l'estat de Pennsilvània. Segons el cens del 2000 tenia 1.345 habitants.

## Demografia

Segons el cens del 2000, Williamsburg tenia 1.345 habitants, 562 habitatges, i 349 famílies. La densitat de població era de 1.403,5 habitants per km².
Dels 562 habitatges en un 30,8% hi vivien nens de menys de 18 anys, en un 47% hi vivien parelles casades, en un 10,5% dones solteres, i en un 37,9% no eren unitats familiars. En el 34% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 3,04.
Per edats la població es repartia de la següent manera: un 24,5% tenia menys de 18 anys, un 7,5% entre 18 i 24, un 28,6% entre 25 i 44, un 21,3% de 45 a 60 i un 18,2% 65 anys o més.
L'edat mediana era de 38 anys. Per cada 100 dones de 18 o més anys hi havia 82,4 homes.
La renda mediana per habitatge era de 29.375$ i la renda mediana per família de 37.717$. Els homes tenien una renda mediana de 28.681$ mentre que les dones 20.526$. La renda per capita de la població era de 14.019$. Entorn del 10,1% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Williamsburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Williamsburg». American Fact Finder. Oficina del Cens dels Estats Units, 12-01-2010.
# Espuri Postumi Albí (cònsol 334 aC)

Espuri Postumi Albí Caudí (llatí: Spurius Postumius Albinus Caudinus) va ser cònsol l'any 334 aC, juntament amb Tit Veturi Calví. Pertanyia als Postumi Albí, una de les branques principals de la gens Postúmia, d'origen patrici.
Els consols van envair el territori del sidicins, però davant les notícies que els samnites venien en el seu ajut, es va nomenar un dictador. L'any 332 aC va ser nomenat censor i el 327 aC va ser magister equitum, l'any en què Marc Claudi Marcel era nomenat dictador. L'any 321 aC va ser cònsol per segona vegada i va atacar als samnites però el van derrotar prop de Caudium a la batalla de les Forques Caudines i el seu exèrcit obligat a passar sota el jou. En nom de la República Postumi Albí i altres comandants van haver de negociar una pau humiliant per l'alliberament de l'exèrcit. A la seva tornada a Roma els dos consols van deixar el càrrec i es va nomenar un dictador, i el senat, a proposta del mateix Postumi Albí, va decidir que tots els que havien pres part en l'establiment de la pau amb els samnites haurien de ser entregats a aquests. Postumi i altres van ser enviats com a presoners al Sàmnium, però els samnites es van negar a acceptar-los.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 91.
# Usurbil

Usúrbil (en èuscar i oficialment Usurbil) és un municipi de Guipúscoa, de la comarca del Donostialdea. Inclou els nuclis d'Usúrbil, Atxega Alde, Santu-Enea, Kalezar, Zubieta, Aginaga i San Esteban.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2000 | 2005 |
| 2.988 | 3.161 | 3.476 | 3.394 | 3.514 | 4.013 | 4.041 | 4.489 | 4.916 | 5.308 | 5.305 | 5.669 |

## Administració

Llista d'alcaldes :
| 2011 | Mertxe Aizpurua (Bildu) |
| 2007 | Xabier Mikel Errekondo (EAE-ANV) |
| 2003 | Luis María Ormaetxea (EA) |
| 1999 | José Antonio Altuna (EH) |
| 1995 | José Antonio Altuna (HB) |
| 1991 | José Antonio Altuna (HB) |
| 1987 | José Antonio Altuna (HB) |
| 1983 | Martín Larrañaga (EAJ-PNV) |
| 1979 | Andrés Bruño (EAJ-PNV) |
Usúrbil és una localitat en el qual els partits nacionalistes bascos obtenen entre un 75% i 80% dels vots. Es pot dir que aquest vot al seu torn està dividit a parts gairebé iguals entre el nacionalisme moderat i l'esquerra abertzale. Després del restabliment de la democràcia l'ajuntament va recaure en mans del PNB, però l'escissió d'aquest partit el 1986, que va donar origen a EA, va propiciar que el vot nacionalista es dividís recaient l'ajuntament per primera vegada en Herri Batasuna. L'alcalde abertzale José Antonio Altuna es va mantenir 16 anys al capdavant del càrrec convertint a Usúrbil en un dels feus de Batasuna en el cinturó que envolta Sant Sebastià. Algunes de les seves reeleccions li van atorgar majoria absoluta al capdavant de l'ajuntament. No obstant això, la il·legalització de Batasuna va impedir que Altuna pogués presentar-se a la reelecció el 2003, recaient l'ajuntament en Luis María Ormaetxea de EA, el candidat més votat entre els quals van poder presentar-se. En les últimes eleccions autonòmiques de 2005 va resultar vencedora la coalició nacionalista basca PNB-EA, amb el 39,3% dels vots, seguit dels independentistes d'EHAK amb el 33,3%, el PSE-EE amb l'11% dels vots; els independentistes d'Aralar amb el 6% i el Partit Popular (PP) amb el 5,8%.

## Personatges cèlebres

* Andoni Iraola (1982): Futbolista de l'Athletic Club de Bilbao.
* Haimar Zubeldia (1977) : Ciclista professional de l'Euskaltel-Euskadi.
* José Antonio Artze (1939) : Escriptor i músic. A ell i al seu germà Jesús es deu la resurrecció i difusió de la txalaparta.
* Xabier Mikel Errekondo (1964): Exjugador d'handbol.
* Imanol Agirretxe (1987): Futbolista de la Reial Societat.

## Enllaços externs

* (basc) Noaua!! Kultur Elkartea (Associació Cultural Noaua!! d'Usurbil) Arxivat 2011-10-13 a Wayback Machine.
* Usurbilgo Lanbide Eskola (Escola de Formació Professional d'Usurbil).
* Fotos de Festes, Esports, Cultura d'Usurbil a Festak.com
* Usurbil a Google Maps
# Bondwell-2

El Bondwell-2 va ser un dels primers ordinadors portàtils executant el sistema operatiu CP/M. Introduït per Bondwell el 1985, era el primer del tipus clamshell amb una pantalla LCD en blanc i negre, i tenia una CPU Zilog Z80 amb un clock de 4 MHz, 64 kB de RAM i 4 kB de ROM. Portava una unitat de disquet de 3,5 ", molt poc habitual per a un sistema CP/M, ja que aquest sistema operatiu estava en gran part obsolet quan es van introduir les unitats de 3,5".
La principal atracció del Bondwell-2 era el seu preu, 995 USD, també incloïa la línia completa de programes per a CP/M de MicroPro, incloent WordStar. També inusualment per a un sistema CP/M, el Bondwell-2 era capaç de mostrar gràfics de mapa de bits. La resolució de la pantalla LCD abatible era de 640x200 píxels, o 80x25 caràcters de text. Un mòdem de 300 bauds estava disponible com una opció.

## Referències

* ↑ «Bondwell Model 2 Computer». www.thebattles.net. [Consulta: 1r novembre 2022].
* ↑ says, Leskovec. «Bondwell Model 2» (en anglès americà). vintage-laptops.com, 06-04-2017. [Consulta: 1r novembre 2022].
* ↑ «Bondwell 2 Laptop». www.vintage-computer.com. [Consulta: 1r novembre 2022].
* ↑ «Bondwell (1983 – 1994) - Vintage Computer Club Malta» (en anglès britànic). Arxivat de l'original el 2022-11-01. [Consulta: 1r novembre 2022].
* ↑ «Bondwell B2». computinghistory.org.uk.
* ↑ Lima, Tony «Bondwell's laptop: Limited, but cheap» (en anglès). Infoworld, 7, 40, 07-10-1985, pàg. 47.
* ↑ Inc, InfoWorld Media Group. «InfoWorld». InfoWorld Media Group, Inc., 07-10-1985.
* ↑ «Bondwell (1983 – 1994) - Vintage Computer Club Malta» (en anglès britànic). Arxivat de l'original el 2023-01-30. [Consulta: 15 gener 2023].
* ↑ Bondwell Holding Ltd.. Bondwell BW 2 Technical Service Manual (en anglès). Bondwell Holding Ltd., 1985-08-31.

## Enllaços externs

* «Bondwell 2» (en anglès). vintage-computer.com. Arxivat de l'original el 2016-03-07. [Consulta: 18 març 2016].
# Rituvík

Rituvík [ˈɹiːtʊvʊik] és una localitat del sud-est de l'illa d'Eysturoy, a les illes Fèroe. Forma part del municipi de Runavík. L'1 de gener del 2021 tenia 302 habitants. El nom del poble prové de la paraula feroesa ryta, gavineta, i vík, badia; Rituvík significa "badia de les gavinetes".
Rituvík es va fundar el 24 de desembre de 1873, quan el matrimoni conformat per Petur Højgård, de Toftir, i Nikolina Torkilshøj, de Nes, es van establir en aquest lloc. Des del 1975 hi ha una estàtua de l'escultor feroès Fridtjof Joensen que els recorda, al costat de l'església.
L'església de Rituvík es va inaugurar el 17 de desembre de 1955 i pertany a la parròquia de Glyvrar. L'església està pintada de color blanc amb fusteria vermella. A l'interior hi ha un retaule pintat per Sigmund Petersen que representa el Sermó de la muntanya. La campana de l'església la va comprar Torvald Hjelm de Vágur i prové d'una goleta portuguesa "Florentina", que va varar a Groenlàndia el 1947. Quan l'església va complir els 40 anys el 1995, hi van instal·lar una nova campana provinent de Tønsberg, Noruega; pesa 280 kg i té un diàmetre de 79 cm.

## Referències

* 1 2 «Runavík» (en anglès). Visit Runavík. [Consulta: 31 octubre 2019].
* ↑ «Statistical Database» (en anglès). Arxivat de l'original el 2020-07-06. [Consulta: 19 agost 2021]. «Base de dades estadística de les Illes Fèroe»
* ↑ «Nikolina Torkilshøj». Geni. [Consulta: 31 octubre 2019].
* 1 2 «Rituvík» (en danès). Danske Kirken. Arxivat de l'original el 2021-01-20. [Consulta: 31 octubre 2019].
* ↑ «Rituvík» (en feroès). Fólkakirkjan (Església de les Illès Fèroe). [Consulta: 27 octubre 2019].

## Vegeu també

* Llista de municipis de les Illes Fèroe.

## Enllaços externs

* Web de l'Ajuntament de Runavík.
# Samsuditana

Samsuditana va ser rei de Babilònia (cap als anys 1625-1595 aC). Fou el darrer rei de la dinastia d'Hammurabi, la Dinastia I de l'Imperi paleobabilònic.
Potser el 1594 aC el rei dels hitites Mursilis I, que sens dubte es va aliar amb els cassites de Khana que controlaven el pas de l'Eufrates cap a Mesopotàmia, va atacar Babilònia. Mursilis acabava de conquerir el regne de Iamkhad i la ciutat d'Alep, i els hurrites ja no eren un problema pels hitites. És possible que per la conquesta del territori sirià ja tingués una aliança establerta amb els cassites.
Mursilis va saquejar la ciutat de Babilònia, va incendiar el temple d'Esagila i es va emportar les estàtues dels déus Marduk i la seva dona Zerpanitum a Hattusa, junt amb totes les riqueses que van trobar. Va esclavitzar els seus habitants. Segurament es va produir alguna mena de terror religiós en la conquesta de la ciutat, ja que un text hitita, molt mal conservat, parla de que "vam fer emmalaltir els déus quan ens vam emportar les riqueses de Babilònia...".
Els hitites es van retirar, ja que no tenien intenció de quedar-se en un lloc tan allunyat del seu territori, i els sobirans locals van tornar a governar Babilònia, sense cap interferència de les regions veïnes. El govern de la ciutat va ser disputat entre els cassites i la dinastia del País de la Mar, que en un primer moment sembla que la van dominar temporalment per acabar finalment en mans dels cassites.

## Referències

* ↑ «Samsuditana». Gran Enciclopèdia Catalana. Barcelona: Grup Enciclopèdia Catalana.
* ↑ Bernabé, Alberto (ed.). Historia y leyes de los hititas: textos del Imperio Antiguo. Tres cantos: Akal, 2000, p. 133-134. ISBN 8446011239.
# What a Wonderful Family!

What a Wonderful Family! (家族はつらいよ, Kazoku wa Tsurai yo) és una comèdia japonesa del 2016 dirigida per Yoji Yamada i protagonitzada per Isao Hashizume, Kazuko Yoshiyuki, Masahiko Nishimura, Yui Natsukawa, Tomoko Nakajima, Hayashiya Shōzō IX, Satoshi Tsumabuki i Yū Aoi. Va ser estrenada al Japó per Shochiku el 2016. La pel·lícula utilitza el mateix repartiment que el film de Yamada de 2013 Tokyo Family.

## Argument

Un marit (Isao Hashizume) i la seva dona (Kazuko Yoshiyuki) ha estat casats 50 anys. Pel seu aniversari, el marit pregunta la muller que vol com a regal d'aniversari. Respon que vol un divorci. L'anunci de divorci de la dona envia la família sencera al caos. Els seus fills entren en un estat de pànic en sentir aquesta notícia de separació. Entre el tumult sobtat, cada membre de la família comença a treure fora les seves queixes respectives.

## Repartiment

* Isao Hashizume
* Kazuko Yoshiyuki
* Masahiko Nishimura
* Yui Natsukawa
* Tomoko Nakajima
* Hayashiya Shōzō IX
* Satoshi Tsumabuki
* Yū Aoi
* Nakamura Takanosuke
* Jun Fubuki
* Shōfukutei Tsurube II
* Nenji Kobayashi

## Rebuda

En el seu cap de setmana d'estrena al Japó, la pel·lícula es va col·locar quarta, amb 151.422 entrades i ¥173 milions en brut.

## Seqüeles

Dos seqüeles s'han fet de la pel·lícula, presentant el mateix repartiment i personatges: What a Wonderful Family! 2 (家族はつらいよ2, Kazoku wa Tsurai yo 2) (2017) i What a Wonderful Family! 3: My Wife, My Life (妻よ薔薇のように 家族はつらいよIII, Tsuma yo, Bara cap yo ni: Kazoku wa Tsurai yo 3) (2018).

## Remake

El desembre 2016 va ser confirmat que la pel·lícula tindria un remake a la Xina, per coproducció entre Edko i Xangai Yiyantang Entertainment. El remake va ser dirigit per Huang Lei, que va coprotagonitzar la seva dona Son-Li.

## Referències

* 1 2 «家族はつらいよ(2016)» (en japanès). Stingray.
* ↑ «家族はつらいよ» (en japonès). eiga.com.
* ↑ «Japan Box Office Report – 3/12~3/13». tokyohive.
* ↑ «'What A Wonderful Family! 2': Film Review Hawaii 2017» (en anglès). The Hollywood Reporter.
* ↑ «'What a Wonderful Family! 3: My Wife, My Life': Film Review Hong Kong 2018» (en anglès). The Hollywood Reporter.
* ↑ «China's Edko to Remake Yamada Yoji's 'What a Wonderful Family!'» (en anglès). The Hollywood Reporter.